Vain yksi. - Tuo riittää.
Katsokaa!
Petturien lohikäärme, Meleys!
Kuninkaanne tappoi sen Variksenorressa.
Aegonille!
Ei voi olla...
Hän tappoi lohikäärmeen.
Sanokaa minun sanoneen, tämä on huono enne.
Rhaenyra vastaa tähän.
Tämä on inhottavaa.
Eivätkö he ymmärrä, että me voitimme taistelun?
Kummallinen voitto. Jos se oli sellainen.
Katsokaa!
Petturien lohikäärme, Meleys!
Luulin lohikäärmeitä jumaliksi. - Kuninkaanne tappoi sen Variksenorressa.
Se on vain lihaa.
Elääkö hän? -Hänen armonsa on toistaiseksi yhä luonamme.
Kuoleeko poikani? - Ikävä kyllä en osaa sanoa.
Anteeksi, Teidän armonne. Seuraavat tunnit ovat tärkeimmät. -Tietenkin.
Jonkun on hallittava hänen sijastaan.
Mitä tapahtui? -Valtasimme linnan. Sen hinta oli 900 miestä.
Kuulin siitä.
Jätin niukasti joukkoja suojelemaan sitä ja kuninkaan lohikäärmettä.
Aurinkotulen kuolema kesti kauan.
Kuningas, ser Criston. Mitä hänelle tapahtui?
Hänen armonsa taisteli urheasti.
Entä Aemond?
Mikä rooli hänellä oli tässä?
En osaa sanoa.
Suurin lohikäärmeemme on tapettu.
Criston Cole marssii Kruununmailla kenenkään häntä haastamatta.
Hämärälaakso ja Variksenorsi on menetetty.
Meillä ei edelleenkään ole maajoukkoja paitsi Daemonin mahdollisesti kokoamat.
Ja hän jätti meidät avioparin kinan jälkeen.
Onko sinulla jotain minua vastaan, ser Alfred?
Uskollisuuteni teille on todistettu, kuningatar. -Uskollisuus ehkä.
Entä halukkuutesi kunnioittaa minua sota-aikana?
En koskaan epäilisi pystyvyyttänne tai älykkyyttänne.
Lempeämmällä sukupuolella ei vain ole juurikaan kokemusta taistelustrategioista.
Tai niiden toteuttamisesta.
Olemme eläneet rauhan aikaa. Et ole nähnyt yhtään enempää taisteluita kuin minä.
Lähettäkää viestit Impilampeen ja Särösaksenkärkeen.
He saavat koota joukkonsa. Annetaan heille varusteita, jos niitä puuttuu.
Jos Cole jatkaa kampanjaansa, liittolaistemme on oltava valmiina.
Meidän on vastattava Variksenorren ja Hämärälaakson hyökkäyksiin.
Ne on jo menetetty. Vhagar on kuitenkin nyt heikompi kovan taistelun jälkeen.
Jos Aegon on kuollut, se selviää pian.
Se olisi vain nimellinen voitto. Hänen tilalleen nostetaan pian toinen.
Aika on kypsä. Jos iskemme ennen lohikäärmeen toipumista...
Sitten minun on itse tehtävä se. - Kuningatar, olette yhtä kuin kruunu.
Se ei tule kysymykseen. - Mitä sitten haluaisitte minun tekevän?
Jace?
Minne olet lähdössä?
Harrenhalliin.
Puhumaan Daemonin kanssa. Rhaenys on kuollut.
Daemonin on vahvistettava uskollisuutensa äidilleni ja raportoitava tilanteestaan.
Luuletko kesyttäväsi hänet, vaikka kuningatarkaan ei siihen pystynyt?
Äitini lähettää sinut mielellään matkaan. Tiedustelemaan, taistelemaan.
Minä joudun täällä leikkimään hemmoteltua prinssiä.
Se on nöyryyttävää, Baela. - Hän vain suojelee sinua.
Olet hänen perijänsä. -Minut on nähtävä toimimassa hänen ja itseni puolesta.
En voi enää vain istua aloillani.
Minun on toimittava.
Freyt.
He hallitsevat joenylityspaikkaa Kaksosilla.
Cregan Starkin harmaaparrat marssivat kohti etelää.
Jos hänen miehillään olisi suora reitti Jokimaille, -
meidän ei tarvitsisi odottaa Daemonin toimimista.
Neuvottelen Freyn suvun kanssa ylityksestä. -Äitisi ei pidä siitä.
Älä sitten kerro hänelle. Kerro vasta, kun olen lähtenyt.
On jo myöhä, ja lohikäärmeelläni on nälkä.
Ette voi muuta kuin antautua.
Ehtomme ovat yksinkertaiset, lordi Bracken.
Hylkää väärä kuningas Aegon vallananastajana...
...ja vanno uskollisuutta minulle. Muuten talonne palaa.
Olen ennemmin luun ja tuhkan lordi -
kuin polvistun Blackwoodin kusipään ja hänen palkkaamansa lohikäärmeen edessä.
Brackenit syntyivät Seitsemän helvetin syvimmästä kuilusta, Teidän armonne.
Olisi ystävällistä lähettää heidät takaisin sinne, mistä he tulivat.
Säilyikö veljesi pää hyvänä matkalla sinun käsiisi, Willem?
Kuulemma madot pääsivät valloilleen. - Melkoinen vaikutelma, lordi Bracken.
Ikävä kyllä tuo ei kuitenkaan ollut vastaus.
Me valitsemme tulen.
En uskonut, että he olisivat noin halukkaita kuolemaan.
He tekivät valintansa. Olisitte antanut, mitä he halusivat.
Tarvitsen heidät elävänä. Tulin tänne keräämään miekkamiehiä, en ruumiita.
Nyt tiedätte sen, minkä sukuni on tiennyt jo sukupolvien ajan.
He ovat jääräpäisiä, tinkimättömiä... - He palaisivat ennemmin kuin alistuisivat.
Juuri sellaisia miehiä tarvitsen.
Voi vielä olla mahdollista, että kumpikin meistä saa haluamansa.
Olemme taistelleet heitä vastaan ikiaikoja.
Ehkä voisi kokeilla vähemmän taistelua ja enemmän...
...suostuttelua.
He ovat taistelussa peräänantamattomia.
Jokaisella miehellä on kuitenkin heikkoutensa.
Ymmärrät siis tarkoitukseni.
On asioita, joita kruunun ei saa nähdä itse tekevän.
Näytä heille pahimpasi. - Olen palvelijanne, Teidän armonne.
Vuosisatojen aikana -
monet armeijat ovat joutuneet taipumaan Verisen porttini edessä.
Kuunteletko sinä?
Arvon lady? - Kotkanpesää ei pysty valloittamaan.
Jollei hyökkäys sitten tapahdu taivaalta.
Lupasit kuningatar Rhaenyralle 15 000 miekkamiestä.
Vastineeksi suojelusta. Lohikäärmeestä.
Hän on ylittänyt asettamasi ehdot. Hän lähetti kaksi lohikäärmettä.
Molemmat ovat vasta kuoriutuneet.
Minulla on pelottavampia metsästyskoiriakin.
Nämä ovat kuitenkin lohikäärmeitä.
En muista sinun määritelleen pedon kokoa pyynnössäsi.
Härnäätkö minua, lapsi, -
kun leipäsi ja katto pääsi päällä riippuvat suosiostani?
Lohikäärmeet kasvavat.
Ajan myötä. - Minulla ei ole aikaa.
Heikkouden tunne ei miellytä minua.
Ei minuakaan.
Tämä huone on sinun. Odotan sinua illalla päivälliselle.
Osanottoni isoäitisi kuolemasta.
Se, miten he puhuivat tänään pienessä neuvostossani...
Pitivätkö he teitä vastuullisena Rhaenysista ja lohikäärmeestä?
Kunpa olisivatkin. He puhuvat ympärilläni, mutta eivät minulle.
He tekisivät minusta kuningattaren, mutta haluavat pitää minut täällä.
He vain paljastavat oman pienuutensa.
Totta puhuen en voi moittia heitä. Olen nyt hallitsija. En voi tehdä, mitä haluan.
Ja sotiminen on aina kuulunut miehille.
Olette isänne valitsema perijä. - Hän ei valmistanut minua taisteluun.
Jos olisin ollut poika, -
käteeni olisi lyöty miekka heti, kun olisin oppinut kävelemään.
Sen sijaan sain isäni maljan ja minulle opetettiin joka lordin ja linnan nimi -
Myrskynpään ja Kaksosten välillä, -
mutta ei eroa kahvan ja terän heikon osan välillä.
He tietävät sen.
Samoin Daemon. -Tarjoillaanko ilta-ateria tänne, Teidän armonne?
Ei nyt.
Lähetättekö jonkun hänen luokseen?
Olen liian pitkään tukeutunut häneen voimaa saadakseni.
Jos minun pitää anella miestäni, mitä se minusta kertoo?
En tunne omaa rooliani, Mysaria.
Kukaan ei ole aiemmin kulkenut minun polkuani.
Criston Cole teki virheen...
...kun hän esitteli kaduilla lohikäärmeen päätä kuin sotasaalista.
Kansa näki siinä pahan enteen. - Niin minäkin.
He pelkäävät. Leivästä on pulaa. Kuningas on loukkaantunut.
He kuiskailevat toisilleen siitä, että Viserysin eläessä vallitsi rauha.
Kaatavatko kuiskaukset kiviä tai rikkovatko ne kilpiä?
Älkää aliarvioiko alamaisianne. Heitä on tuhansittain.
He ovat eläneet Punalinnan varjossa ja unohdettuina liian pitkään.
Kääntyisivätkö he puolelleni?
Huhut ruokkivat tyytymättömiä.
Teidän armonne.
Sen, mitä ette voi tehdä, voitte antaa toisten tehdä puolestanne.
Sotaa voi käydä useammalla tavalla.
Kun ajattelen häntä makaamassa taistelukentällä vihollisten keskellä...
Kertoiko isoäitisi koskaan siitä yöstä, kun hän otti Meleysin omakseen?
Hän hiipi lohikäärmekuopalle.
Hän tunsi paikan vanhimpiakin paremmin. Sanottiin, että hän näki pimeässä.
Isäni oli raivoissaan. Hänen oman äitinsä lohikäärme.
Nopein peto koskaan, eikä se hyväksynyt häntä, -
mutta se kuitenkin taivutti kaulansa Rhaenysille.
Rhaenys oli kiihkeä. Niin rakkaudessa kuin vihassakin.
Hän ei aina välittänyt minusta.
Olen kuitenkin kiitollinen siitä, mitä hän antoi minulle lopuksi.
Olisinpa tuntenut hänet, kun hän oli nuori.
Olet tietyllä tapaa hyvin hänen kaltaisensa.
Nyt kun hän on poissa, minun on tukeuduttava sinuun.
Teidän armonne?
Antaisitko tämän isoisällesi?
En tahdo seistä yksin.
Daemon.
Sinä olit aina se vahva.
Paras miekkamies.
Peloton lohikäärmeratsastaja.
Veljesi sydämessä oli paljon rakkautta.
Hänellä ei kuitenkaan ollut sinun luonteenlaatuasi.
Viserys ei sopinut kuninkaaksi.
Sinä kuitenkin... Daemon, sinut on luotu kantamaan kruunua.
Kunpa olisit syntynyt ensimmäisenä...
...suosikkipoikani.
Eikö ankka miellytä teitä, Teidän armonne?
On myös hanhea, jos haluatte ennemmin sitä.
Minä pidän hanhesta.
Minulla ei ole nälkä.
Kuten sanottua, kun ottaa huomioon melko huonot uutiset Variksenorresta, -
tuuli näyttää kääntyneen. Kumpikin puoli kärsi suuria tappioita, -
emmekä tiedä, mitä jatkossa seuraa.
On siis hyvä hetki osoittaa vahvuutensa.
Käsittääkseni Willem Blackwood saa Brackenin suvun alistumaan.
Meidän on valmisteltava linna ison joukon vastaanottamiseen.
Tunnutte olevan varma tästä.
Kaikkia miehiä voidaan johtaa, ser Simon. Jopa Jokimaiden miehiä.
Pitää vain näyttää heille, ketä heidän kannattaa seurata.
Miten työ täällä edistyy?
Nostamme vettä keittiöihin ja sytytämme ahjot.
Hyvä. - Se on vasta alkua.
Pelkästään katto on tarvinnut korjausta Aenysin hallinnosta lähtien.
Samoin varastot.
Ja Valittava torni.
Lepakot ovat tehneet käytävistä lähes kulkukelvottomia niiden...
Paskan takia.
Uskon, että seppiä ja aseseppiä löytyy Nuttenin ja Joenmutkan läheltä.
Kutsukaa heitä tänne. Ja kerätkää myös veroa maanviljelijöiltä.
Antakaa metsästäjille tehtäväksi tuoda meille lihaa ja puuta.
Maksamisesta huolehtiminen...
Larysin isää kohdanneen tragedian jälkeen...
...Larys siirsi perheen varat Kuninkaansatamaan.
Onko arkuissasi jäljellä yhtään kultaa?
Tarpeeksi, jotta sillä pitää tämän pienen seurueen ravittuna ja lämpimänä.
Ainakin suhteellisen.
Minä ajattelin, että Teidän armonne kuningattaren lähettiläänä...
Ehkä hän voisi tarjota tarvittavat varat, jos kirjoittaisitte hänelle. -Ei.
Harrenhalli on minun komennossani. Takaan maksun itse.
Nouskaa.
Hyvä on, Teidän armonne.
Puhuttele minua kuninkaaksi.
Mutta te olette prinssi.
Millä nimellä kutsuisit kuningattaren aviomiestä?
Kuningas... - Aivan niin.
...puolisoksi.
Eikö tuo viimeinen osa tunnukin turhalta?
Haarniska oli Valyrian terästä.
Silti Hänen armonsa sai pahoja palovammoja suureen osaan kehostaan.
Useat luut ovat murtuneet. Pelkään, että sisäisiäkin vammoja on.
Vammoja, joita emme pysty näkemään.
Olemme kiitollisia työstäsi, suurmestari.
Onko hän herännyt? - Ei.
Minun on myönnettävä, että en tiedä, herääkö hän koskaan.
Olen käyttänyt kaikki taitoni.
Kuninkaamme kohtalo on nyt jumalten käsissä.
Kuningas ei voi hallita nukkuessaan. Hänen poissaolonsa huomataan.
Annetaan valtakunnan kuulla hänen urheista teoistaan Variksenorressa.
Nyt meidän on nimettävä sijaishallitsija, kunnes hän toipuu.
Tai ei toivu.
Viisas strategia, Teidän armonne.
Sijaishallitsija takaa kansalle sen, että hallinto pysyy vakaana.
Oliko teillä mielessä ehdokasta, Teidän armonne?
Toimin itse mieheni sijaisena. Olen valmis tekemään saman uudelleen.
Hoiditte osanne hyvin rauhan aikana. Olosuhteet ovat kuitenkin muuttuneet.
Olinkin unohtanut. - Kuninkaalla on runsaasti seuraajia.
Selkein valinta on hänen ensimmäinen perijänsä. Prinssi Aemond.
Olen samaa mieltä. - Aemond on nuori.
Hänen holtittomuutensa on jo käynyt meille kalliiksi.
Kokemus tarjoaa varmimman tien turvallisuuteen.
Kuningatar Alicent hoiti velvollisuutensa taitavasti aviomiehen sairauden aikana.
Kokemus on arvokasta, mutta leskikuningatar on nainen.
Hallitseminen tai tähän neuvostoon kuuluminen ei ole minulle vierasta.
Aemond on hurja lohikäärmeratsastaja. Hän toimii parhaiten taistelukentällä.
Minun kokemustani tarvitaan tämän pöydän ääressä.
En tarkoittanut loukata, Teidän armonne. Aikana, jolloin on näytettävä voimaa...
Lordi Larys?
Olen samaa mieltä, Teidän armonne. On valittava prinssi Aemond.
Mitä se osoittaisi, jos vastaukseksi Rhaenyran kruunaamiselle, -
mekin nostaisimme naisen hallitsijaksi?
Mutta...
Koura puhuu kuninkaan äänellä. Ser Criston, mitä sinä sanot?
Aemond on seuraavana perimysjärjestyksessä.
Hänet on valittava.
Asia on siis sovittu.
Mikä on asemamme Jokimailla?
Tullyn suvun kannattajat ovat hajaannuksen tilassa.
Prinssi Daemonilla ei juuri ole toivoa minkäänlaisen armeijan kokoamisesta.
Meidän kannattaisi lähettää sana nuorelle Oscar Tullylle.
On vain ajan kysymys, koska hän perii isoisänsä arvonimen.
Kerrohan, lordi Strong, miten voin luottaa sellaisen miehen neuvoihin, -
joka jättää Jokimaiden helmen vihollisemme poimittavaksi.
Veljesi joukot voivat kohdata Daemonin. Hän saa kiristää tahtiaan -
ja hoitaa Jokimaiden miehet, kun he ovat hajaannuksissa.
Lähetän rohkaisuviestin lordi Jasonille.
Mitä muuta? -Kannattaisi kiinnittää huomiota Kuninkaansataman rahvaaseen.
He ovat väsyneet Merikäärmeen saartoon. - Me kaikki olemme.
Monet pakenevat kaupungista ja levittävät sanaa peloistaan ja levottomuuksista.
Suljetaan portit.
Kukaan ei saa poistua tai saapua ilman meidän lupaamme.
Hoitakaa tehtävänne.
Tapaamme uudelleen aamunkoitossa.
Ja joku saa ottaa alas ne helvetin rotanpyydystäjät.
Kaupungissa ei ole enää turvallista.
Ruokaa ei ole.
Naapurimme varastelevat toisiltaan. Meidän on päästävä pois.
Minne meidän pitäisi mennä? Pohjoiseen? Etelään?
Kaikki tiet voivat johtaa lohikäärmeiden hampaisiin.
Senkö, jotka kuljetettiin kaduilla?
Luuletko, että Rhaenyra antaa sellaisen tapahtua ilman seuraamuksia?
Meidän pitäisi lähteä Tumbletoniin. Veljeni luona on tilaa.
Haluaisitko minun ryhtyvän kerjäläiseksi?
Emmekö me jo ole kerjäläisiä?
Onko sinulle maksettu laitteista, joita olet joutunut rakentamaan?
Kuningas on luvannut maksun. - Kuningas on valehdellut.
Jää kaikin mokomin odottamaan tyhjien lupausten toteutumista, mieheni.
Niillä voit ruokkia aaveita.
Arvelinkin, että olisit täällä. Tottelet uskollisesti sijaishallitsijan käskyjä.
Aemond on seuraavana perimysjärjestyksessä.
Tiedät, mikä hän on. Millainen hänestä on tullut.
Onko uskollisuutesi hiipunut vai kukoistaako se vain öisin -
ja katoaa auringonvalossa kuin yöperhonen?
Se, mitä näin Variksenorressa... - Mitä sinä näit?
Heidän haarniskansa sulivat.
Palavat miehet kävelivät.
Olemme antaneet sodan lohikäärmeille.
Lohikäärmeratsastajan tulisi johtaa meitä.
Entä oikeus? Entä kohtuullisuus? Vai onko voima nyt ainoa jumalamme?
Eli heität minut syrjään.
Enkö ole säästänyt teidät?
Se, mitä meidän tulee nyt tehdä... on kauheaa.
Haluaisitteko päättää siitä?
Sellainenko olet, Alicent? - En pyytänyt tulla säästetyksi siltä.
Enkä antanut lupaa käyttää nimeäni.
Pysykää kauempana!
Viekää hänet pois.
Hakekaa hänet!
Pysykää kaukana! Ei! Pitäkää pintanne.
Hajaantukaa!
Prinssihallitsija ja valtakunnansuojelija Aemond Targaryenin käskystä!
Aemond? - Tarkoittaako hän kuningasta?
En tiedä. - Ette voi pitää meitä täällä!
Palatkaa koteihinne! - Tahdomme lihaa!
Lihaa!
Lordimme Grover Tully ei ole asettunut Rhaenyran puolelle.
On kuolemalla rangaistavaa asettua lordiansa vastaan, -
kuten prinssi varmasti tietää.
Entä kuningatarta vastaan?
Jason Lannister liikkuu länteen.
Hänet on hoidettava, ennen kuin hän ehtii Vuolasvirralle.
Siihen vaaditaan ylityslupa.
Entä jos Starkin armeija on liian hidas? Tuuli on nousemassa.
Talvi on kohta täällä.
Emme ole varovaisia siksi, että Rhaenyra on kuningatar -
tai sen takia, mitä lordi Tully, se hölmö, ajattelee.
Me pelkäämme Vhagaria.
Pelkäätte kaukana olevaa lohikäärmettä, kun omani on muurienne edessä?
Tarjoatteko meille suojeluanne? - Tarjoan.
Samoin setäni.
Ja Daemon on varmastikin suostunut tähän?
Hän tekee, kuten kuningatar käskee. - Tuo tarjoaa hieman lohtua.
Lohikäärmeet eivät kuitenkaan voi olla kahdessa paikassa yhtä aikaa.
Mitä te haluatte?
Larys Strongin linna ei ole enää hänen käsissään.
Aikooko kuningatar nostaa sinne uuden lordin?
Tahdotte Harrenhallin.
Siitä hyvästä äitini tarvitsee enemmän kuin joenylitysluvan.
Mitä Hänen armonsa tahtoo?
Polvistumista eteensä.
Ei! Ei! Ei!
Ylös.
Synnyit käyttämään miekkaa, mutta et niinkään kirvestä.
Jotkut istuisivat toimettomina ja odottaisivat vallan saamista.
Se ei ole minun tapani. -Oikeuttaako polttopuiden pilkkominen tämän?
Kukaan ei voi sanoa, etteikö Daemon Targaryen liannut käsiään tässä sodassa.
Anna minun katsoa niitä.
Istu alas.
Kuulen outoja tarinoita Brackenien mailta. Kiviaidasta, Karitsanmetsästä ja Morysta.
On siis kuulunut uutisia.
Uutisiako? Ei.
Sen mitä kuulen, kuulen tuulessa.
Tuskanhuutoja.
Lapsia viedään äideiltään. Miehet palaavat koteihinsa, -
mutta talojen ovet ovat auki ja vaimot on viety pois.
Sota on kauheaa.
Tämä ei ole sotaa.
Ne ovat rikoksia viattomia kohtaan. Kunnolliset miehet kieltäisivät sellaisen.
Et kai ole erehtynyt luulemaan minua kunnolliseksi mieheksi?
Brackenit saivat tilaisuutensa toimia tahtoni mukaan.
Ehkä he miettivät päätöstään uudelleen, kun kyse on heidän lapsiensa hengestä.
Sellaisenko armeijan haluat koota?
Miehiä, jotka vihaavat sinua? Jotka palvelevat sinua pakosta?
Kun he lupaavat palvella minua, kohtelen heitä reilusti.
Se on muille jokimaalaisille esimerkki, jota seurata.
Ja jälleen kerran vallan nimissä heikot ja naiset joutuvat kärsimään.
Hölmö Aegon tuskin jää eloon.
Valtakunta saa kärsiä, jos Aemond Yksisilmä hallitsee.
Rukoile, että et koskaan tapaa häntä. Hän tappaa sinut ennemmin kuin tervehtii.
Olen kuullut samaa sinusta. En ärsytä sinua enempää.
Olenhan varma, että taktiikkasi on saanut kuningattaren hyväksynnän.
Hän ei voi nousta valtaistuimelle, Alys. Vaikka niin haluaisinkin.
Hänen kannattajansa eivät suostu hänen johtoonsa.
He etsivät vahvuutta miehestä. Kuka sopisi paremmin?
Juonittelevat Hightowerit vai Viserysin todellinen perijä?
Kun valtaan Kuninkaansataman, Rhaenyra on tervetullut liittymään seuraani -
ja ottamaan paikkansa rinnallani.
Kuningas ja kuningatar hallitsevat yhdessä.
Entä jos häviät? - Sitten olen kuollut.
Eikä mikään tästä ole enää ongelmani.
Eikö olekin sääli, että et koskaan tuntenut äitiäsi?
Viesti, Teidän armonne.
Tuoreita uutisia Kiviaidasta.
Blackwoodit ovat voittaneet Brackenit. Lordi Amos on vannonut valansa teille.
Brackenit ovat teidän.
Kutsu ser Willem tänne, jotta voin onnitella häntä.
Blackwoodeja juhlitaan näissä saleissa.
Etsin sinua Vuoksesta. Yllätyin, kun kuulin, että olet täällä.
Linnani on hautaholvi.
Autio. Kirottu.
Harmi, että en nähnyt sitä parhaina aikoina.
Voin kuvitella, millainen Yhdeksän sali oli täynnä lordeja ja kuninkaita.
Kaikki innokkaita neuvottelemaan Vuorovetten herran kanssa.
Yi Tistä ja Asshaista tuomasi rikkaudet herättivät kunnioitusta ja kateutta.
Tiesiköhän kukaan heistä, että se kaikki oli Rhaenysia varten?
Kuningatar Rhaenyra haluaa nimetä sinut Kouraksi. -Kouraksi?
Edes vaimoni kuolema ei riitä hänelle.
Eikö hän ole jo pyytänyt tarpeeksi suvultani?
Se on suuren arvostuksen osoitus.
Tai sitten hän ajattelee, että asema hyvittää menetystäni.
Vanno valasi sitten Kuninkaansatamalle. He hyväksyisivät sen ilomielin.
Ennemmin purjehtisin länteen ja katoaisin.
Olet tehnyt niin aiemmin. Se kävi kalliiksi itsellesi ja rakkaillesi.
Rhaenys ei ollut vain vaimosi.
Ei jokin esine, joka vietiin sinulta.
Hän oli Targaryenien prinsessa. Kuningatar, jota ei ollut.
Hän lensi Variksenorteen omasta tahdostaan puolustamaan sukuaan.
Ja hän kuoli. -Hän kuoli, kuten hän toivoikin kuolevansa.
Kunniakkaasti. Lohikäärmeen tulessa. Äitinikin valitsi sen tavan.
Haluan itsekin kohdata loppuni samalla tavalla.
Suren isoäitiäni, joka rakasti minua. Kannan häntä kuitenkin mukanani.
Näen vielä, miten Rhaenyra nousee Rautavaltaistuimelle, -
kuten Rhaenys toivoi. Kuten Rhaenysin itse olisi pitänyt nousta.
Voit itse tehdä, miten parhaaksi näet.
Lapsenlapseni!
Haluan nimetä sinut perijäkseni.
Olen verta ja tulta.
Driftmarkin on siirryttävä suolalle ja merelle.
Teidän armonne.
Olit oikeassa...
...kun sanoit, että Daemon on paras toivomme saada armeija kokoon.
Olen ehkä erehtynyt, kun olen odottanut hänen todistavan sen.
Haluan, että lähdet Harrenhalliin.
Poistatteko minut neuvostostanne?
Ser Alfred...
Myönnän kyllä, että olet koetellut kärsivällisyyttäni viime aikoina.
Ja tahtoisin neuvoston olevan enemmän kuningattarensa puolella.
Mutta sinä ja sinun sukusi palvelitte isääni ansiokkaasti.
Tiedän, että et koskaan hyväksy Hightowerien ehdokasta valtaistuimelle.
En niin kauan kuin elän, Teidän armonne.
Emme pysty haastamaan Kuninkaansatamaa ilman Jokimaita.
En aio lähettää viestiä korpilla, jotta Daemon voi jättää sen huomiotta.
Pyydän sinua...
...puhumaan hänelle järkeä.
Selvitä hänen mielentilansa ja hänen aikeensa.
Aikeensa?
Haluaako hän koota joukkoja minulle vai itselleen?
Ei hän uskaltaisi. - Puuttuuko Daemonilta sinusta uskallusta?
Lähde nyt kiireesti. Annan hyviä miehiä turvaksesi.
Onko teillä viestiä hänelle?
Kerro, että haluaisin käydä viime keskustelumme loppuun.
Teidän armonne.
Mitä nyt, ser Simon? Onko jälkiruoka tarjoiltu?
Jokimaiden lordit ovat saapuneet.
He haluavat tavata. - Nytkö?
Miten myöhä nyt on? - Suden hetki.
He vaativat saada puhua välittömästi.
Meidän on ilmeisesti aloitettava käytöstapojen oppitunnilla.
Tai jos se ei käy, pelolla Targaryenin herraa kohtaan.
Onko jokin syy, joka saa teidät herättämään kuninkaan vuoteestaan?
Vai aloitanko oppituntinne?
Willem Blackwood on saanut Brackenit taipumaan komentoonne.
Nuo ovat vanhoja uutisia. - Niin, mutta tilanne on hankala.
Pyhät septit Brackenien mailla ryösteltiin ja poltettiin.
Samoin pellot ja maatilat. Karja varastettiin, ja talonpojat tapettiin.
He jahtasivat naisia ja lapsia. Tapahtui kauheita tekoja.
Brackenin rankaiseminen maanpetoksestaan on yksi asia. Mutta nämä teot...
Brackenit saivat tilaisuutensa. He eivät kuunnelleet järkipuhetta.
Blackwoodit ovat käyttäneet sotaa hyväkseen -
tehdäkseen hirmutekoja vanhoille vihollisilleen.
Tällaisessa taistelussa ei ole kunniaa! - Kunniaa? Entä säädyllisyyttä?
Ne pedot kantoivat ylpeästi Targaryenien vaakunaa.
Punainen lohikäärme mustalla pohjalla.
Näillä mailla käydään kauheaa sotaa.
Oletko huolehtinut tytöistämme?
Meidän ei pitäisi odottaa muuta mieheltä, -
joka käski tappaa lapsen äitinsä syliin.
Tuo on vale. Sen levittäjä tuotakoon minun eteeni.
Puoli valtakuntaa levittää sanaa, prinssi.
Tiedä tämä, senkin tungettelija. Jokimaat ovat muinaista seutua.
Vanhat ja uudet jumalat tarkkailevat sitä visusti.
Oli lohikäärmettä tai ei, -
me emme nosta lippujamme tyrannin puolesta.
Menehän nyt, tyttö. - Olen lady Mysarian asioilla.
Luulin, että hän on kuollut. - Kuolisiko hän keräämättä velkojaan?
Minun on tavattava vanha ystävä.
Useimmat ihmiset haluavat pois täältä näinä päivinä.
Elinda?
Oliko se hinnan arvoista?
Äiti.
Prinssi Jacaerys, Teidän armonne.
Visenya.
Vhagarin ensimmäinen ratsastaja.
Ja Synkän sisaren ensimmäinen kantaja.
Toivottavasti et käytä häntä esimerkkinä. - Miksi en käyttäisi?
Siitä on jo pitkä aika.
Mikä on tunnelma Kaksosilla?
Saivarteliko lordi?
Hän toivoo, että Freyt saisivat Harrenhallin.
Sodan loputtua.
Olen ylpeä sinusta, Jace. Olet tehnyt asiallemme suuren palveluksen.
Miksi sitten näytät vihaiselta?
Sinua hiersi se, että et pystynyt toimimaan.
Mieti, miltä minusta tuntuu. Minäkin olen lohikäärmeratsastaja.
Ja sotaa käydään minun valtaistuimestani.
Silti minun on odotettava täällä. Aina soveliaasti.
Lähetän toisia taistelemaan ja kuolemaan minun nimeeni.
Jopa sinä onnistuit hoitamaan osuutesi.
Olet kuningatar. Yhdistät meitä kaikkia. Et saa loukkaantua.
Ja sinä olet minun poikani, enkä antanut sinulle lupaa lähteä.
Et anna minulle lupaa tehdä mitään.
Keitä muita on? Rhaenys on kuollut. Baela ei voi kantaa taakkaa yksin.
Entä kun Aemond lähtee perääsi?
Lohikäärmeesi on nuori. Lennätkö Vhagaria vastaan, kuten Luke?
Ehkä Daemon voisi...
Daemon ei ole täällä.
Aemond hallitsee nyt Kuninkaansatamassa.
Onko Aegon kuollut? -Oli tai ei, meillä ei ole vastusta Vhagarille.
Aemond käyttää pian etulyöntiasemansa hyväkseen.
Olen tehnyt voitavani. Lähettänyt viestejä ja vedonnut liittolaisiin.
Jos kaikki muu epäonnistuu, minun on taisteltava.
Vhagar on iso, mutta Syrax on nopeampi.
Niin oli Meleyskin.
Meleys taisteli kahta lohikäärmettä vastaan. Toinen niistä on nyt kuollut.
Taistelenko synnyinoikeuteni puolesta -
vai odotanko täällä, kunnes meidät kaikki on tuhottu?
Tarvitsen lohikäärmeitä.
Meillä ei ole pulaa lohikäärmeistä.
Meillä on kaksi tarpeeksi suurta Vhagaria vastaan.
Niiden nimet ovat Vermithor ja Hopeasiipi.
Ne nukkuvat jalkojemme alla. - Kunpa niillä vain olisi ratsastajia.
Voisin edetä vahvana enkä pakon edestä.
On Rhaena.
Hän melkein menetti henkensä edellisessä yrityksessä.
En ota uudelleen sitä riskiä.
Meidän suvussamme on heitäkin, jotka eivät koskaan hallinneet.
Heitä, jotka menivät naimisiin toisten aatelissukujen kanssa.
Heidän lapsensa saivat syntyessään toisen nimen.
Sukupolvi sitten tai kauemminkin. Veri olisi ohutta.
Siitä huolimatta...
Lohikäärme hyväksyy ratsastajakseen vain lohikäärmeiden herran.
Historioiden mukaan.
Valyrian historiankirjat kuvaavat meidät voitokkaina hyvässä valossa.
Pitäisikö nostaa Mallister lohikäärmeen selkään? Tai Tarly?
On se parempi kuin kuolema ja tappio.
Täällä on varmasti kirjoja sukulinjastamme -
ja heistä, jotka ovat poistuneet siitä.
Heitä saattaa olla paljonkin.
Se on mielipuolinen ajatus.
Suomennos: Eeva Heikkonen